W szpecjalnëch bùdinôszkach na rinkù to mdze so mógł sprawic miodné smaczczi, òwczé sérë, regionalną pieczëznã, tradicjowé wòrztë, rëbë i geszenczi na Bòżé Narodzenié. Gòdowi Jôrmark we Wejrowie mdze piąti rôz. Szpecjalné atrakcje do całëch familiów mają zaplanowóné na wikeńd. Dzecë òdwiedzy spózniony sw. Miklôsz, jaczi mdze ùcził kòlãdów i Élfë, jaczé pòkôżą żonglowanié darënkama i jiné cyrkùsowé kùńsztë. Ùroczësté òdemkniãcé Jôrmarkù we Wejrowie mdze 13 gòdnika ò 5 pò pôłnim. Stojiszcza mdą òdemkłé òd 11:00 do 6:00, a we wikeńdë do 7:00. To mze je mógł zwiedzywac do 22 gòdnika. Ò tim jak trzëmac wôgã w swiãta to je wôrt ju dzysô pòmëszlec. Nôlepi sã prosto nie òbżérac, a nawet ze 2 kilogramë zrzucëc, cobë pò Gòdach wôga zôs pòkazywa tëli co na zôczątkù. Dieteticë zachãcywają téż żebë sã pòrëszac, gwës to mdze dobré dlô cała i dëcha. Z dieteticzką gôdôł Pioter Szëca.